האבחון הרפואי כולל בדיקה וגינאלית ובנוסף אליה, הרופא צריך לדעת כמה שיותר פרטים שלא תמיד מקושרים ישירות ליובש בנרתיק, ולשאול את המטופלת האם היא מקיימת יחסי מין באופן סדיר, האם היא סובלת מכאבים בזמן קיום יחסי המין, כמה זמן היא סובלת בגלל היובש, האם היא משתמשת בנוזלים לשטיפה נרתיקית, האם היא נוטלת תרופות על בסיס קבוע, האם היא רוחצת באמבטיה לעיתים קרובות, באיזה סבון היא משתמשת, האם היא עדיין מקבלת מחזור חודשי ועוד. ככל שלרופא יהיה יותר מידע רלוונטי שקשור בהתנהלות היומיומית, הוא יוכל לאבחן בצורה נכונה את הדרך הטובה ביותר לטפל בו. המידע הזה לא יכול להחליף את הבדיקות הגיניקולוגיות, אלא להפוך את האבחון למקיף ומדויק יותר.